Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Imigrācijas likumā**

***(Nr. 1050/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | **Pirmā lasījuma redakcija** | **Nr.** | **Priekšlikumi**  **(5)** | **Ministru kabineta atzinums** | **Komisijas atzinums** |
|  | Izdarīt Imigrācijas likumā (Latvijas Republikas Saeimas un Ministru Kabineta Ziņotājs, 2002, 24. nr.; 2003, 16. nr.; 2004, 10. nr.; 2005, 14. nr.; 2006, 1., 5., 9. nr.; 2007, 5., 15. nr.; 2008, 3., 13. nr.; 2009, 8. nr.; Latvijas Vēstnesis, 2010, 74. nr.; 2011, 19., 93. nr.; 2013, 250. nr.; 2014, 98., 108. nr.; 2016, 123. nr.; 2017, 36. nr.) šādus grozījumus: |  |  |  |  |
| **23.pants.**  (73) Ārzemniekam, kuram saskaņā ar šā panta pirmās daļas 28., 29. vai 30. punktu ir izsniegta vai bija izsniegta termiņuzturēšanās atļauja, ir tiesības atkārtoti pieprasīt termiņuzturēšanās atļauju, ja joprojām pastāv tās izsniegšanai nepieciešamie nosacījumi un viņš, atkārtoti saņemot termiņuzturēšanās atļauju, samaksā valsts budžetā 5000 *euro*. Ja atkārtotu termiņuzturēšanās atļauju pieprasa vēlāk nekā 90 dienu laikā pēc iepriekšējās termiņuzturēšanās atļaujas derīguma termiņa beigām vai mainās investīciju objekts, piemēro šā panta nosacījumus, kuri attiecas uz pirmreizējas termiņuzturēšanās atļaujas pieprasīšanu.  (8) Ārzemnieka veikto maksājumu šā panta pirmās daļas 28., 29., 30. un 31.punktā noteiktajos gadījumos, kā arī 7.3 daļā noteiktajā gadījumā ieskaita valsts pamatbudžeta programmai "Ekonomikas attīstības programma" atvērtajā valsts pamatbudžeta izdevumu kontā Valsts kasē un uzskaita kā iestādes citus pašu ieņēmumus. Maksājums ir vienreizējs un netiek atmaksāts, izņemot Ministru kabineta noteikumos minētos gadījumus. Šo līdzekļu izmantošanas mērķus nosaka gadskārtējā valsts budžeta likumā, kā prioritāro izmantošanas mērķi norādot šīs budžeta programmas administrēšanas izdevumu segšanu, bet līdzekļu izmantošanas kārtību nosaka Ministru kabinets. Attiecīgo valsts budžeta programmu administrē Ekonomikas ministrija.  **Pārejas noteikumi**  26. Ārzemniekam, kuram īpašumtiesības uz nekustamo īpašumu, kas atbilst šā likuma 23.panta pirmās daļas 29.punkta prasībām (attiecīgi 2011.gada 26.maija vai 2013.gada 5.decembra redakcija), nostiprinātas zemesgrāmatā līdz 2014.gada 31.augustam un kurš pieprasa pirmreizēju vai atkārtotu termiņuzturēšanās atļauju vai reģistrē termiņuzturēšanās atļauju, piemēro šā likuma 23.panta pirmās daļas 29.punktu (attiecīgi 2011.gada 26.maija vai 2013.gada 5.decembra redakcija). Ārzemniekam, kurš saņēmis termiņuzturēšanās atļauju saskaņā ar šā likuma 23.panta pirmās daļas 29.punktu (2010.gada 22.aprīļa redakcija), atkārtoti pieprasot termiņuzturēšanās atļauju, piemēro šā likuma 23.panta pirmās daļas 29.punkta (2011.gada 26.maija redakcija) nosacījumus, izņemot "c" apakšpunktā noteikto. Šajā punktā minētajos gadījumos, pirmo reizi atkārtoti pieprasot termiņuzturēšanās atļauju, nepiemēro šā likuma 23.panta 7.3 daļas nosacījumu par 5000 euro samaksu valsts budžetā.  27. Ārzemniekam, kurš pieprasa atkārtotu termiņuzturēšanās atļauju vai reģistrē termiņuzturēšanās atļauju, kas izsniegta saskaņā ar šā likuma 23.panta pirmās daļas 30.punktu (attiecīgi 2010.gada 22.aprīļa vai 2013.gada 5.decembra redakcija), piemēro šā likuma 23.panta pirmās daļas 30.punktu (attiecīgi 2010.gada 22.aprīļa vai 2013.gada 5.decembra redakcija). Šajā punktā minētajā gadījumā, pirmo reizi atkārtoti pieprasot termiņuzturēšanās atļauju, nepiemēro šā likuma 23.panta 7.3 daļas nosacījumu par 5000 euro samaksu valsts budžetā.  31. Ja ārzemnieks saņēmis termiņuzturēšanās atļauju saskaņā ar šā likuma 23.panta pirmās daļas 28.punkta "a" apakšpunktu (2014.gada 29.maija redakcija) un attiecīgajā kapitālsabiedrībā, kura nodarbina ne vairāk kā 50 darbinieku un kuras gada apgrozījums vai gada bilance nepārsniedz 10 miljonus euro, ieguldījumu veikuši un ar derīgu termiņuzturēšanās atļauju Latvijas Republikā uzturas vairāk nekā trīs ārzemnieki, tad ārzemnieks, kurš saņēmis termiņuzturēšanās atļauju atbilstoši šā likuma 23.panta pirmās daļas 28.punkta "a" apakšpunktam (2014.gada 29.maija redakcija), atkārtoti pieprasot termiņuzturēšanās atļauju saistībā ar ieguldījumu šajā kapitālsabiedrībā vai reģistrējot termiņuzturēšanās atļauju, iesniedz dokumentus, kas apliecina, ka veiktais ieguldījums atbilst vismaz 50 000 euro un valsts budžetā samaksāti 10 000 euro. Atkārtoti pieprasot termiņuzturēšanās atļauju, nepiemēro šā likuma 23.panta 7.3 daļas nosacījumu par 5000 euro samaksu valsts budžetā.  33. Ārzemniekam, kurš līdz 2016.gada 30.jūnijam saņēmis termiņuzturēšanās atļauju saskaņā ar šā likuma 23.panta pirmās daļas 28.punktu un uz kuru neattiecas šo pārejas noteikumu 31.punktā noteiktais, atkārtoti pieprasot termiņuzturēšanās atļauju, piemēro šā likuma 23.panta pirmās daļas 28.punkta noteikumus, kuri bija spēkā iepriekšējās termiņuzturēšanās atļaujas pieprasīšanas brīdī. Šajā punktā minētajā gadījumā, atkārtoti pieprasot termiņuzturēšanās atļauju, nepiemēro šā likuma 23.panta 7.3 daļas nosacījumu par 5000 euro samaksu valsts budžetā. | 1. Izslēgt pārejas noteikumu 26., 27., 31. un 33. punkta pēdējo teikumu. | **1**  **2** | **Deputāts J.Ādamsons**  Izslēgt likumprojekta 1.pantu.  **Deputāts I.Pimenovs**  Izteikt likumprojekta 1. pantu šādā redakcijā:  “1. Izslēgt 23. panta 7.3 daļā vārdus “un viņš, atkārtoti saņemot termiņuzturēšanās atļauju, samaksā valsts budžetā 5000 euro”, 8. daļā vārdus “kā arī 7.3 daļā noteiktajā gadījumā”. Izslēgt pārejas noteikumu 26., 27., 31. un 33. punkta pēdējo teikumu." |  |  |
|  | 2. Papildināt pārejas noteikumus ar 45. punktu šādā redakcijā:  "45. Šā likuma grozījumi par pārejas noteikumu 26. punkta pēdējā teikuma, 27. punkta pēdējā teikuma, 31. punkta pēdējā teikuma un 33. punkta pēdējā teikuma izslēgšanu stājas spēkā 2018. gada 1. janvārī. Termiņuzturēšanās atļauju pieteikumiem, kas saņemti Pārvaldē līdz 2017. gada 31. decembrim, piemēro šā likuma pārejas noteikumu 26., 27., 31. un 33. punkta redakciju, kas bija spēkā 2017. gada 31. decembrī." | **3**  **4**  **5** | **Deputāts J.Ādamsons**  Izslēgt likumprojekta 2.pantu.  **Deputāts I.Pimenovs**  Izslēgt likumprojekta 2.pantu.  **Deputāts A.Loskutovs**  Izteikt likumprojekta 2. pantu šādā redakcijā:  “2. Papildināt pārejas noteikumus ar 45. punktu šādā redakcijā:  “45. Šā likuma grozījumi par pārejas noteikumu 26. punkta pēdējā teikuma un 27. punkta pēdējā teikuma izslēgšanu stājas spēkā 2021. gada 1. jūlijā. Termiņuzturēšanās atļauju pieteikumiem, kas saņemti Pārvaldē līdz 2021. gada 30. jūnijam, piemēro šā likuma pārejas noteikumu 26. un 27. punkta redakciju, kas bija spēkā 2016. gada 1. jūlijā. Šā likuma grozījumi par pārejas noteikumu 31. punkta pēdējā teikuma un 33. punkta pēdējā teikuma izslēgšanu stājas spēkā 2023. gada 1. janvārī. Termiņuzturēšanās atļauju pieteikumiem, kas saņemti Pārvaldē līdz 2022. gada 31. decembrim, piemēro šā likuma pārejas noteikumu 31. un 33. punkta redakciju, kas bija spēkā 2016. gada 1. jūlijā. ”” |  |  |
|  | Likums stājas spēkā 2018. gada 1. janvārī. |  |  |  |  |